**ПРЕДШКОЛСКИ ПРОГРАМ**

 **ПУ „СОФИЈА РИСТИЋ“ ТОПОЛА**

Топола, септембар 2022. године

САДРЖАЈ

Полазне основе програма..............................................................................................................3

**1. Портрет установе.....................................................................................................................5**

а) Локално окружење Установе........................................................................................5

б) Организациона структура установе.............................................................................6

в) Култура установе...........................................................................................................9

**2. Предшколска установа као место реалног програма васпитно-образовног рада**

 а) Програм васпитно-образовног рада са децом као израњајући програм заједничког живљења..................................................................................................................10

б) Врсте програма и услуга.............................................................................................12

 в) Физичко окружење као димензија програма...........................................................13

**3. Предшколска установа као место демократске и инклузивне праксе**

а) Партнерство са породицом.........................................................................................17

б) Повезаност са локалном заједницом.........................................................................18

в) Рад са децом и породицама из осетљивих група......................................................19

г) Транзиција и континуитет...........................................................................................21

**4. Предшколска установа као место рефлексивне праксе**

а) Заједница рефлексивне праксе: развој праксе, професионални развој и

јавно деловање.................................................................................................................23

б) Праћење и вредновање остваривања предшколског програма........................................................................................................................................24

УВОДНЕ НАПОМЕНЕ

На основу члана 119. Закона о основама система образовања и васпитања („Сл. гласник РС“ бр. 88/217,27/218-10/219), Закона о Предшколском васпитању и образовању („Сл. гласник РС“ бр. 101/217, 113/217, 95/218 и 10/2019.) и Статута ПУ „Софија Ристић“ Топола, Управни одбор ПУ „Софија Ристић“ Топола, на седници одржаној \_\_\_\_\_\_\_\_\_\_\_\_\_\_\_\_\_\_\_, донео је

**ПРЕДШКОЛСКИ ПРОГРАМ УСТАНОВЕ**

**ПОЛАЗНЕ ОСНОВЕ ПРОГРАМА**

* Закон о основама система образовања и васпитања („Сл. гласник РС“ бр. 88/2017, 27/2018, 10/2019, 6/2020);
* Закон о предшколском васпитању и образовању („Сл. гласник РС“ бр. 18/2010, 101/2017, 95/2018, 10/2019.)
* Уредба о критеријумима за доношење акта о мрежи јавних предшколских установа и акта о мрежи јавних основних школа („Сл. гласник РС“ бр. 21/2018)
* Правилник о ближим условима за почетак рада и обављање делатности предшколске установе (Сл.гласник РС“ бр.1/2019)
* Правилник о мерилима за утврђивање економске цене програма васпитања и образовања у предшколским установама („Сл. гласник РС“, бр. 146/214)
* Правилник о Основама програма предшколског васпитања и образовања Године узлета („Просветни гласник РС“, бр. 16/2018)
* Закон о финансијској подршци породици са децом („Сл. гласник РС“, бр. 113/2017, 50/2018)
* Правилник за утврђивање приоритета за упис деце у предшколску установу („Сл. гласник РС“, бр. 44/2011)
* Правилник о критеријумима за утврђивање мањег, односно већег броја деце од броја који се уписује у васпитну групу („Сл. гласник РС“, бр. 44/2011)
* Правилник о ближим условима и начину остваривања неге и превентивно – здравствене заштите деце у предшколској установи („Сл. гласник РС“, бр. 112 од 15. децембра 2017.)
* Правилник о ближим упутствима за утврђивање права на индивидуални образовни план, његову примену и вредновање („Сл. гласник РС“, бр.74/2018)
* Правилник о додатној обраазовној, здравственој и социјалној подршци детету, ученику и одраслом („Сл. гласник РС“, бр. 80/2018)
* Правилник о сталном стручном усавршавању и стицању звања наставника, васпитача и стручних сарадника („Сл. гласник РС“, бр. 81/2017, 48/2018)
* Правилник о вредновању квалитета рада установе („Сл. гласник РС“, бр. 10/2019)
* Правилник о стандардима компетенција за професију васпитача и његовог професионалног развоја („Сл. гласник РС“, бр. 88/2017, 27/2018)
* Правилник о врсти, називу, садржају и изгледу образаца, евиденција јавних исправа и начину њиховог вођења, попуњавања и издавања у предшколској установи („Сл. гласник РС“, бр. 63/2019)
* Правилник о поступању установе у случају сумње или утврђеног дискриминаторног понашања и вређања угледа, части или достојанства личности („Сл. гласник РС“, бр. 65/2018)
* Развојни план установе за период од 08.07.2022-08.07.2026. године

Поред законске регулативе у планирању и програмирању рада водимо рачуна:

* Мрежи предшколске установе у Општини
* Интересу родитеља и друштвене средине у области предшколског васпитања и образовања
* Материјалној, просторној и кадровској могућности предшколске установе
* Специфичности услова рада по местима
* Предлозима за промене на основу Извештаја о реализацији плана за протеклу школску годину, мишљењу стручних актива и тимова.

**1.ПОРТРЕТ УСТАНОВЕ**

**а) Локално окружење установе**

Седиште Предшколске установе „Софија Ристић“ налази се у Авенији Краља Петра I 10/А у Тополи. Изградња установе започела је 80-тих година. Објекат је наменски и плански изграђен. Његова површина је 1.300 метара квадратних.

 У нашој непосредној близини налазе се културно-историјски споменици: Карађорђев град (у оквиру чијег комплекса се налази Карађорђева црква, конак и касарна), маузолеј на Опленцу, кућа Краља Петра I и галерија слика (легат Николе Граовца), тако да ово окружење има утицаја на планирање и креирање активности.

 У близини се налази основна и средња школа, библиотека, музичка школа, Културни центар, Визиторски центар, спортски терени, Дом здравља, хотел, зграда Скупштине општине Топола, зграда суда, станица, зграда МУП-а Топола и већи број приватних трговинских и угоститељских објеката.

 Дечји вртић „Софија Ристић“ отпочео је са радом маја 1985. године са две групе целодневног боравка (1 група јасленог узраста и 1 мешовита група узраста од 3 до 7 година) укупно 35 деце. У објекту су радила два васпитача, 5 медицинских сестара, директор, два административно-финансијска радника, две сервирке, једна куварица, две спремачице, једна вешерка, један набављач-економ и један домар.

 Имајући у виду наведено, окружење предшколске установе нуди богаство могућности које су у извесној мери искоришћене. Током сваке радне године, деца и васпитачи учествују у различитима дешавањима у локалној заједници (прославе, фестивали, акције), а и установа често организује манифестације у које се укључују сарадници из локалне заједнице.

Установа остварује сарадњу са горе наведеним културним и образовним институцијама. Сарадња са школама се остварује кроз узајамне посете, размену информацију, организовањем заједничких активности и акција, које повезују практичаре, децу и родитеље из вртића и школе.

**б) Организациона структура установе**

* **Обим основне делатности и радно време установе**

Централни објекат се налази у улици Краља Петра I 10а. Он је наменски и плански изграђен за обављање васпитно-образовне делатности за узраст деце од 1 до 5,5 година. У свом саставу има 7 радних соба, две сале за рекреацију деце, кухињу, вешерницу, котларницу, канцеларијски део и двориште .

 Објекат Забавишта се налази у улици Прица Томислава Карађорђевића 10. Поседује 6 радних соба, трпезарију са приручном кухињом (у кухињи се не припремају оброци), котларницу и двориште опремљено за рекреацију и боравак деце на отвореном простору.

 Предшколске групе на сеоском подручју су адаптиране и опремљене у складу са нормативима за обављање ППП при основним школама. Свака група користи школско двориште за рекреацију и боравак деце на отвореном простору.

**Радно време Установе:**

* Централни објекат и објекат забавишта (целодневни боравак) 11 сати (од 06. 00 до 17. 00 часова),
* Полудневни боравак – 4 сата (централни објекат и васпитне групе при школама на сеоским подручјима)
* **Табеларни приказ организационе структуре установе**

|  |  |  |  |
| --- | --- | --- | --- |
| **Облици рада** | **бр. група** | **Место реализација** | **Време реализације** |
|  | целодневни (11h) облик рада– јаслице (од 1 до 3 године) |  **4** | Централни објекат и објекат забавишта  | од 06 до 17 часова |
| 2. | целодневни (11h) облик рада– (узраст од 3 год до 5,5 год.) |  **7** | Централни објекат и објекат забавишта | од 06 до 17 часова |
| 3. | целодневни (11h) облик рада– (узраст од 5,5 година до поласка у школу)припремни предшколски програм |  **2** | Објекат забавишта | од 06 до 17 часова |
| 4. | припремни предшколски програм (4h) |  **11** | У централном објекту и при основним школама на сеоским подручјима  | \*у седишту установе од 07:30 до 11.30 часова \*ван седишта установе од 07:30/08:00 до 11.30/12:00 часова |
|  5. | Посебни програм у трајању од 4 сата (мешовите васпитне групе) | **2** | Ван седишта установе при школама на сеоском подручју | \*ван седишта установе у периоду од 07:30 до 11.30 часова  |
| **Укупно:** | **26** | **-** |  **-** |

* **Кадар – структура и број**

|  |  |  |  |  |
| --- | --- | --- | --- | --- |
| Група | Ред.бр. | Опис | Бр. Извршилаца | Стручна спрема |
| I |  | Послови руковођења |  |  |
|  | 1. | Директор | 1 | VII |
| II |  | Финансијско-рачуноводствени послови |  |  |
|  | 1. | Дипломирани економиста за финансијско-рачуноводствене послове | 1 | VII |
|  | 2. | Шеф рачуноводства | 1 | IV |
|  | 3. | Референт за финансијско – рачуноводствене послове | 1 | IV |
| III |  | Правни послови |  |  |
|  | 1. | Секретар | 1 | VII |
| IV |  | Послови васпитно-образовног рада и неге деце |  |  |
|  | 1. | Васпитач – руководилац радне јединице (вртића) | 1 | VII |
|  | 2. | Васпитач | 22 | VII |
|  | 3. | Васпитач | 8 | VI |
|  | 4. | Медицинска сестра-васпитач – руководилац радне јединице (јасле) | 1 | IV |
|  | 5. | Медицинска сестра – васпитач | 5 | IV |
| V |  | Послови припреме и сервирања хране |  |  |
|  | 1. | Главни кувар – шеф кухиње | 1 | V |
|  | 2. | Кувар/посластичар | 1 | IV |
|  | 3. | Помоћни кувар/Сервирка | 2 | IV |
| VI |  | Технички послови и послови одржавања |  |  |
|  | 1. | Домар/мајстородржавања/ механичарске /електричарске/ водоинсталатерске/ браварске/столарске/ лимарске/ молерске/аутомеханичарске/ и сл | 2 | III |
|  | 2. | Возач | 1 | III |
| VII |  | Послови одржавања хигијене |  |  |
|  | 1. | Радник за одржавање хигијене – спремачица | 6 | I |
|  | 2. | Радник за одржавање одеће – вешерка | 1 | I |
| VIII |  | **Педагошки послови** |  |  |
|  | 1. | Стручни сарадник – педагог | 1 | VII |
|  |  | **Укупно:** | **57** |  |

* **Језик на којем се остварује васпитно – образовни рад**

Васпитно – образовни рад се реализује на српском језику.

**в) Култура установе: мисија и мото установе**

***М И С И Ј А***

Ми смо васпитно-образовна установа која се развија у складу са савременим концепцијама ПВО и добрим примерима праксе у раду са децом раног узраста. У фокусу је свако дете, његова добробит, учешће и односи које гради са вршњацима и одраслима. Улажемо велики труд у стручно усавршавање и зато наше професионалне и личне компетенције непрестано расту.

Имамо израђен јасан план сопственог развоја. Трудимо се да омогућимо деци да бирају и буду креатори догађања у вртићу. У установи је запослен васпитни кадар, који је спреман да учи, негује тимски рад, отворен за сарадњу са породицом и локалном заједницом.

Континуирано радимо на томе да и простори локалне заједнице буду наша места за учење, а не само радне собе вртића. Сарадници из различитих институција у граду су наши партери у развијању програма за децу.

Учимо да градимо заједницу учења и улажемо напоре како би што више радили на грађењу заједничког разумевања и вредности у складу са савременим концепцијама.

***ВИЗИЈА УСТАНОВЕ***

Место заједничког живљења деце и одраслих у коме су сви расположиви ресурси усмерени на подршку добробити деце.

***МОТО УСТАНОВЕ***

Заједно у игри, учењу и истраживању.

**2.ПРЕДШКОЛСКА УСТАНОВА КАО МЕСТО РЕАЛНОГ ПРОГРАМА ВАСПИТНО-ОБРАЗОВНОГ РАДА**

**а) Програм васпитно – образовног рада са децом као израњајући програм заједничког живљења**

Васпитно-образовни програм се гради кроз заједничко учешће деце и одраслих, као аутентичних људских односа и заједништва у ситуацијама, догађајима и активностима које за њих имају смисла, као процес заједничког учења деце и одраслих кроз који одрасли и деца заједнички конструишу знања и разумевање себе и света, а не као примена програма на децу према унапред испланирним појединачним активностима и издвојеним садржајима подучавања. Програм је израњајући, а не унапред прописан.

***Циљ програма предшколског васпитања и образовања*** јесте подршка добробити деце. ***Добробит*** одражава суштину развоја и учења и детета, а то је да је дете истовремено биће које ***јесте и бива*** тако да подржавати добробит детета значи истовремено пројектовање циљева на будућност и разумевање шта је добробит за дете у реалном програму (осећати се добро, функционисати успешно, умети и хтети, припадати, прихватати и учествовати). Програм предшколског васпитања и образовања усмерен је на целовит развој детета и подршку добробити детета кроз смислене односе које гради са вршњацима, одраслима и физичким окружењем и оснаживање активног учешћа детета у заједници вршњака и одраслих.

У развијању програма усмереног на подршку добробити детета, васпитач се руководи ***принципима*** који проистичу из концепције Основа програма и из поставки о односима, делању и контексту вртића.

***Принципи развијања реалног програма су:***

***Принцип усмерености на односе*** - у развијању програма фокус васпитача је на стварању подржавајућег социјалног и физичког окружења, којим се обезбеђује сигурност, континуитет, учешће деце и укљученост васпитача и којим се негују односи уважавања, сарадње, одговорности и заједништва.

***Принцип животности*** - у развијању програма, фокус васпитача је на развијању заједништва деце и одраслих, вршњачке заједнице и повезивању са породицом и локалном заједницом, стварању прилика за заједничко учење. Заједничко учење се остварује кроз активности које су смислене, јер проистичу из искустава, аутентичних интересовања и односа, потреба и иницијатива, проблема и питања, догађаја и збивања у групи и заједници.

***Принцип интегрисаности*** - у развијању програма фокус васпитача је на стварању прилика за учење, као интегрисаног искуства детета кроз оно што чини (делање) и доживљава (односи) ,а не према унапред испланираним појединачним активностима на основу аспекта развоја или образовних области и издвојеним садржајима подучавања.

***Принцип аутентичности*** - у развијању програма фокус васпитача је на препознавању и уважавању интегритета, различитости и посебности сваког детета, развојних и културних, социјалних и других специфичности деце и њихових породица, као и јаким странама и потенцијалима сваког детета, посебно узимајући у обзир потребе за подршком деце са сметњама у развоју и инвалидитетом и деце из других осетљивих друштвених група. Принцип аутентичности представља индивидуализовани приступ сваком детету уз истовремену подршку, укључивање сваког детета у вршњачку заједницу и заједничке активности.

***Принцип ангажованости*** - у развијању програма фокус васпитача на ситуацијама и активностима којима се подржава: учење детета кроз властиту активност, ангажованост детета, иницијатива и избор деце, различити начини бављења појединим питањима, проблемима и садржајима, стваралачка препрада искуства и креативно изражавање властитих идеја и доживљаја, мишљења и сазнања. Принцип ангажовансоти подразумева укљученост васпитача и заједничко учешће са децом, а не директно подучавање.

***Принцип партнерства*** - у развијању програма фокус је на уважавању перспективе деце и породице (њихових мишења, идеја, иницијативе, одлука) и на различитим начинима укључивања породице и повезивање са локланом заједницом.

 На наведеним принципима, васпитач развија програм кроз следеће стратегије: планирање, заједничко развијање програма и праћење и вредновање кроз документовање.

 ***Планирање у интегрисаном приступу*** може бити тематско или пројектно. Интегрисаним приступом, васпитач омогућава деце да уче кроз јединство онога што доживљавају, промишљају и онога што раде. Васпитач заснива тему/пројекат на принципима развијања реалног програма, због тога планира тему/пројекат само неколико корака унапред, па затим наставља циклично да планира (опрему, средства, ресурсе, могуће начине укључивања родитеља, деце, појединаца из локане заједнице, места у локалној заједници у којим могу да проширују искуства везана за тему/пројекат). Тема/пројекат може да траје од неколико дана до неколико месеци, зависно од правца развоја и надограђивања идеја, предлога и заинтересованости деце, од разноликости подстицаја и идеја које уноси васпитач и други који су укључени у тему/пројекат.

***Тема/пројекат у јаслама*** је више идеја или оквир који обликује васпитач на основу праћења заинтересованости и интеракције деце са различитим материјалима, другом децом и одраслима у дечијем вртићу и познавања деце.

Праћење кроз документовање обухвата праћење учења и развоја детета и праћење како се развија програм. Кроз документовање се омогућава видљивост програма и учења и развоја деце. Вредновање је саставни део праћења програма.

Развијање програма кроз теме/пројекте се документује кроз **тематски/пројектни портфолио**, који садржи план развијања теме/пројекта и причу о теми/пројекту. У току развијања теме/пројекта васпитач документује и процес тако што са децом израђује почетне и процесне паное, фоторгафијама промена физичке средине, појединих активности деце, ситуација у којима се деца посвећено нечим баве, ситуацијама заједничког учешћа, места у локалној заједници, али и кроз заједничко прављење сликовница, видео клипова, брошура, постера , исталација у простору.

Процес учења и развоја детета се прати и документује кроз **дечији портфолио**. Кроз портфолио се документује: напредовање детета којим се истиче шта су јаке стране детета, дечија перспектива ситуација, активности и догађаја, начини пружања подршке детету, нарочито када су у питању деца из осетљивих група. За документовање кроз индивидуални портфолио могу се користити: различите скале и технике праћења и посматрања, групне и индивидуалне приче за учење, продукти и искази детета настали у игри и у оквиру теме/пројкта, фоторафије, видео и аудио записи, настали у различитим ситуацијама који су детету посебно важни.

**б) Врсте програма и услуга**

Предшколска установа развија различите облике, програме и услуге како би деца предшколског узраста, кроз подршку њиховој добробити, имала једнаке могућности за учење и развој у складу са потребама породице и деце.

Предшколска установа остварује своју делатност кроз различите облике и програме васпитно-образовног рада са циљем подршке добробити детета, кроз квалитетно васпитање и образовање које пружа једнаке могућности деце за учење и развој, подршке и пружање могућности деци и прилика породицама да бирају облике и програм на основу својих портеба, стварањем могућности да предшколска установа и друга окружења у локалној заједници постану места заједничког учешћа деце и одраслих.

* **Редовни целодневни програм за децу узраста од 12 месеци до 3 године;**

У програм за децу јасленог узраста укључена су деца од 12 месеци до три године. Програм се реализује у четири јаслене групе. Циљ програма васпитања и образовања деце јасленог узраста је подршка добробити деце. Реални програм у свим групама, укључујући и јаслене обликован је контекстом предшколске установе, односно конкретног објекта (вртића) у коме се реализује. Пројекат/тема у јаслама је вођен питањем, идејом или намером за продубљеним истраживањем проблематике која је деци смислена за истраживање и кроз коју они креирају аутентична решења, а у складу са узрастом.

* **Редовни целодневни програм за децу узраста од 3 до 5,5 година;**

 Програм васпитно-образовног рада са децом узраста од три године до поласка у припремни предшколски програм у ПУ„Софија Ристић“ Топола реализује се у седам васпитних група. Програм се реализује кроз развијање пројеката/тема по принципу пројектног приступа учењу. Сваки пројекат/тема траје зависно од правца развоја и надограђивања идеја, предлога, заинтересованости деце. Збогдинамичног и флексибилног приступа планирању, план не може бити направљен унапред за дужи временски период.Он се дограђује и изградња током започетог истраживања деце и одраслих на основу: иницијативе и предлога деце, консултовања са децом, предлога и идеја различитих учесника, увида васпитача о учешћу деце у активностима, промишљања васпитача зашто је важно да се деца баве одређеним активностима, као и како то повезати са њиховим животним контекстом, ранијим доживљајима, искуствима и сазнањима**.**

* **Редовни целодневни програм за децу у години пред полазак у школу**

Припремни предшколски програм је део обавезног деветогодишњег образовања и васпитања. Похађају га деца у години пред полазак у школу. Остваривање ППП доприноси програмском и организационом повезивању и остваривању континуитета предшколског и школског образовања и васпитања. Основна функција припреме је да се свој деци обезебеде услови за проширивање и сређивање социјалног и сазнајног искуства чиме се ублажавају социокултурне разлике и обезбеђује уједначенији старт при поласку у школу.

Законом о Основама система образовања и васпитања дефинише се седам кључних образовних компетенција за целоживотно учење у складу са документима међународне образовне политике. Образовне компетенције које се развијају у предшколском васпитању и образовању и специфичности на које је потребно обратити пажњу су: комуникација на матерњем језику, рана писменост, комуникација на страном језику, математичке, научне и технолошке компетенције, дигиталне компетенције, учење учења, друштвене и грађевинске компетенције, иницијатива и предузетништво, културолошка свест и истраживање.

* **Редовни полудневни програм за децу у години пред полазак у школу**

Припремни предшколски програм у четворочасовном трајању (у даљем тексту ППП), је део обавезног деветогодишњег образовања и васпитања. Похађају га деца у години пред полазак у школу. Остваривање ППП доприноси програмском и организационом повезивању и остваривању континуитета предшколског и школског образовања и васпитања. Основна функција припреме је да се свој деци обезебеде услови за проширивање и обликовање социјалног и сазнајног искуства чиме се ублажавају социокултурне разлике и обезбеђује уједначенији старт при поласку у школу.

Законом о основама система образовања и васпитања је предвиђено да ППП траје 4 часа дневно, најмање 9 месеци у години пред полазак у школу. ППП је обавезан за сву децу старости од пет и по до шест и по година и доступан је свој деци која су стасала за његово похађање. ППП програм се реализује у седишту установе, при објектима и у издвојеним одељењима, у просторима основних школа.

**в) Физичко окружење као димензија програма**

 Физичко окружење (просторно-временска организација) на директан начин обликује положај детета и васпитача у програму. Односи који проистичу из физичког окружења и којима се истовремено обликује физичко окружење чине непосредну средину за учење. Простор није нешто дато по себи, независно од програма, већ обрнуто, он на најдиректнији и најконкретнији начин одражава концепцију програма и треба да буде у складу са концепцијом Основа. Због тога васпитач треба да посвећује пажњу његовом сталном развијању, обогаћивању и осмишљавању, тако да простор постане инспиративно и провокативно окружење у којем се деца играју, истражују, сарађују и уче.

 Временска организација се односи на начин структуирања редоследа и трајања различитих ситуација и активности. Деци су потребне предвидљиве секвенце у дневном распореду и, истовремено флексибилност временске организације.

 Просторно-временска организација се не подређује свакодневним рутинама (обедовање и одмор) већ обрнуто, просторно-временска решења за рутине се прилагођавају и интегришу у програмску концепцију.

 Приказ карактеристика расположивих простора у објектима

Централни објекат наменски и плански је изграђен за обављање васпитно-образовне делатности и у свом саставу има 7 радних соба, две сале за рекреацију деце, кухињу, вешерницу, котларницу, канцеларијски део и двориште .

 Објекат забавишта поседује 6 радних соба, трпезарију са приручном кухињом (у кухињи се не припремају оброци), котларницу и двориште опремљено за рекреацију и боравак деце на отвореном простору.

Поред горе наведених објеката, користимо и просторе у објектима основних школа наше општине (припремни предшколски програм).

Опрема и материјали које тренутно поседујемо су делимично у функцији уређења средине у складу са Новим основама програма, па је у току набавка неопходног: научно- истраживачке полице, ниске полице са светлом, двостране отворене полице, полице за ликовну уметност, мобилни панои.

 Свака радна соба има у зависности од узраста и пројекта/теме којом се баве, следеће просторне целине: кинестетичка просторна целина, просторна целина за визуелне уметности, просторна целина за симболичку игру, просторна целина за скривање и осамљивање, просторна целина за конструисање, просторна целина за звук и покрет, литерарна просторна целина, опционо може бити формирана и радионица, простор за истраживање светлости и сенки, сензорна просторна целина, позорница и друге просторне целине прма потребама теме/пројекта. У јасленим групама нагласак је на сензорној и кинестетичкој просторној целини. (Правилник о ближим условима за оснивање, почетак рада и обављање делатности предшколске установе; Службени гласник РС бр. 1/2019).

Просторне целине се разликују у појединим групама и вртићима, али све задовољавају критеријуме квалитетног простора.

Критеријуми за уређење простора подразумевају да је простор организован тако да омогућава:

\*осећање сигурности и предвидивости,

\*прилагођеност специфичним потребама деце и породице,

\*осећање пријатности и опушетености;

\*осећање припадности и уважености;

\*сарадњу, комуникацију и размену;

\*сензорна искуства и доживљаје, истраживање, експериментисање;

\*изражавање на различите начине, стваралаштво;

\*естетски доживљај и зачудност;

\*учешће и ангажовање деце на различите начине, прављење избора, независност;

\*проширивање доживљаја, размишљања, умења у оквиру онога чиме се деца баве;

\*видљивост процеса учења, идеја и продуката деце, видљивост континуитета

активности.

Приликом уређења заједничких простора водило се рачуна да минимум критеријума буде задовољен, стога и у тим просторима постоје целине за симболичку игру, места за осамљивање и скривање, за визуелну уметност, конструисање.

Простор реалног програма обухвата свакодневно коришћење отвореног простора за различите активности, игре и истраживања.

Заједнички простори (ходници, сале), као и простори целог вртића, у фази су структуирања према Новим основама предшколског програма, тј. „Годинама узлета“ (места сусретања и заједничког учешћа деце различитог узраста и других одраслих). Поред простора вртића, деца користе и просторе локалне заједнице за игру и истраживање.

 Материјали, средства и играчке су организовани тако да буду:

\*структурисани, логично и јасно груписани у оквиру просторних целина,

\*разноврсни - укључују материјале различитих облика, величина, боја, текстура, неструкуиране и полуструктуиране материјале, играчке индустријске и ручне израде, штампана, визуелна, аудио и друга средства;

\*доступни деци – видљиви, постављени тако да деца могу самостално да их узимају, користе, враћају;

\*мобилни – да деца и васпитачи могу да их преносе из једног дела простора у други;

\*да их има довољно, али не превише како простор не би постао пренатрпан и престимулативан.

* **Функције излагања у простору:**

 - Видљивост – оно што је изложено у простору одражава процес учења и истраживања деце (фотографије, забелешке, скице, шеме, макете, инсталације)

- Прилика за игру и истраживање – различити простори у вртићу су места

сусретања и размене међу децом различитог узраста, међу децом и одраслима

 - Заједнички допринос – све што је изложено у простору одражава заједнички допринос деце, васпитача, родитеља и других одраслих

- Персонализованост- простор одражава особеност групе, оно што је њима важно и вредно, што је део њиховог искуства и доживљаја, што одражава присуство детета у групи, његове јаке стране, учешће, односе, пријатељства, његову породицу.

Временска организација је флексибилна у односу на структуирање редоследа и трајања различитих ситуација и активности у вртићима. Дневни ритам активности је устаљен, што омогућава предвидљивост и помаже деци да стекну дневне рутине. Уважавају се индивидуалне разлике (у вези са исхраном, одмором) које подржавају дечју добробит.

**3. ПРЕДШКОЛСКА УСТАНОВА КАО МЕСТО ДЕМОКРАТСКЕ И ИНКЛУЗИВНЕ ПРАКСЕ**

**а) Партнерство са породицом**

Породица је примарни и најважнији васпитач деце. Родитељи најбоље познају своје дете и породица је од дететовог рођења укључена у развој и учење детета и треба је подржавати и ојачавати у тој функцији. Партнерство са породицом се гради кроз узајамно поверење и поштовање, сталну отворену комуникацију и дијалог, као и препознавање и уважавање јединственог доприноса и снага сваке стране путем неговања емпатије, осетљивости и уважавања различитих перспектива. Оно се огледа и у заједничом доношењу одлука као и спремности на компромисе и промене.

Pодитељи су укључени у процес рада и вредновања квалитета Установе у оквиру следећих органа и тимова: Управни одбор, Савет родитеља, Актив за развојно планирање, Тим за самовредновање, Тим за инклузивно васпитање и образовање и Тим за обезбеђивање квалитета и развој установе. На тај начин породице учествују у доношењу одлука, решавању проблема, превазилажењу изазова, унапређивању квалитета рада разматрајући текућа питања из живота Установе која се тичу њихове деце.

Програм сарадње се развија кроз дијалог путем кога се родитељи упознају концепцијом Основама програма, позивају на учешће у развијање реалног програма.

Сарадња између предшколске установе и породице одвија се кроз следеће облике:

 - коришћењем разноврсних облика међусобног повезивања и информисања о детету (свакодневне индивидуалне контакте, отворене дане, кутак за родитеље, кућне посете, родитељске састанке);

- кроз сталну узајамну помоћ – Предшколска установа повремено обезбеђује стручну помоћ стручњака разних профила (педагога, психолога, логопеда, нутрицонисте, васпитача), размена педагошких, медицинских, дијететских и других искустава, а родитељи могу да пруже помоћ у припремању амбијента за разне свечаности, у изради дидактичког материјала и опреме и др.;

- стварање прилике за међусобно дружење и живљење,

 - пригодне ситуације приликом довођења и одвођења деце и слично;

- планирање ситуације, консултације, групни и општи родитељски састанци (информативни, тематски и радионички);

 - непосредно укључивање родитеља у васпитно-образовни рад кроз пројектно планирање;

- специјалне ситуације ( нпр. период адаптације);

 - заједничке активности: уређење отвореног и затвореног простора, израда дидактичког материјала и опреме и сл.;

 - заједнички изласци: шетње, излети, посете;

- прославе и празници: Јесења свечаност, Дан установе, дечји рођендани и сл.

У вртићима постоје места-простори који својом организацијом емитују добродошлицу и уважавање породице. У холовима вртића намештене су гарнитуре за седење где родитељи могу међусобно разговарати и сачекати своје дете. Такође постоје просторије где се васпитачи могу индивидуално посветити родитељима и информисати их о дечјем развоју и учењу у договорено време. Уважавају се различитости породице и пружају им се различити начини укључивања прилагођени њиховим потребама и могућностима.

За породице које имају специфичне тешкоће и препреке за укључивање васпитачи прилагођавају и комбинују различите облике сарадње како би изашли у сусрет породици и укључили је у живот и рад вртића.

**б) Повезаност са локалном заједницом**

Локална заједница обликује услове и начине одрастања детета и праксу предшколске установе. Предшколска установа у развијању реалног програма користи ресурсе локалне заједнице, а деца учешћем у заједници развијају нова знања, осећање припадности, властиту вредност и идентитет. Различита места у окружењу (школе, месне заједнице, Културни центар, Визиторски центар, галерија слика, отворени простори, игралишта) су простори заједничког учешћа, учења и истраживања деце.

 Деца и васпитачи учествују у различитим прославама и манифестацијама: „Опленачка берба“, „Дан општине“, „Празници код куће“ и др

Локална привредна предузећа, приватни предузетници, занатлије, трговине, пољопрвредна газдинства повремено учествују у опремању (намештај, климе, лаптопови..), набавци потрошног материјала (рестлова) као и финансирању појединих активности.

Локална средина информисана је о програмским активностима, акцијама, манифестацијама путем: сајта установе и fb странице, локалне новине.

Сарадња са школама остварује се кроз: узајамне посете, заједничке активности, креативне радионице, спортско-рекреативне активности, изложбе, представе и др.

Размена информација о деци којој је потребна додатна подршка реализује се кроз заједничке састанке стручне службе, учитеља, васпитача и чланова Интерресорне комисије. У циљу обезбеђивања континуитета и размене информација о програмским активностима, припреми деце за полазак у школу у складу са концепцијским полазиштима нових Основа програма организују се узајамне стручне посете запослених из предшколске установе и школе.

**в) Рад са децом и породицама из осетљивих група**

Дечији вртић представља заједницу деце и одраслих у којој се развија демократска и инклузивна праксе у којој се узимају у обзир интереси деце, породице и заједнице. Демократски модел подразумева да се пракса заснива на уважавању једнакости и различитости, да је подржавајућа, респонсивна, базирана на дељењу моћи. На васпитање детета се гледа као проширивање и подржавање његових могућности, чиме се креира социјална правда и једнакост и критички се преиспитује питање моћи, контроле и праведности.

У реалном програму подразумева се усмереност на уважавање права све деце на образовање кроз инклузивну праксу и уважавање права деце на активно учешће у образовању кроз усмереност на добробит детета и подршку његовим потенцијалима и активном учешћу у животу вртића и развијање осетљивости за родну, социјалну, националну и сваку другу различитост.

**Начини укључивања породица и уважавања различитости у програм:**

* Примена Правилника о ближим условима за утврђивање приоритета за упис деце у предшколску установу (током конкурса за пријем деце);
* Разматрање молби за пријем деце и листе чекања за упис (током целе године);
* Пријем деце, током године, по основу препорука установа и институција из области здравствене и социјалне заштитите (Центар за социјални рад, Дечији диспанзер и др.);
* Реализација активности за повећање обухвата деце припремним предшколским програмом, посебно из осетљивих група (позивање деце из осетљивих група стасалих за полазак у школу и праћење редовности похађања програма);
* Информисање и саветодавни рад са породицама о значају раног укључивања у систем предшколског васпитања и образовања;
* Идентификовање препрека за учешће породица и развијање различитих облика сарадње који одговарају и подржавају различите породице и њихово учешће
* Могућност кориговања јеловника за поједину децу из здравствених, верских и других разлога

**Начини развијања индивидуализованог приступа и облици пружања додатне подршке деци и породици**

* Индивидуализација у васпитно-образовном раду;
* Саветодавни рад са родитељима;
* Формирање тимова за додатну подршку деци (родитељи, васпитачи, стручни сарадници, лични пратилац);
* Израда стимулативних програма, препорука активности за родитеље и рад у кућним условима, педагошких профила, планова индивидуалне подршке, ИВОП и праћење њихове реализације;
* Установа обезбеђује повремену додатну подршку кроз ангажовање сарадника из друге установе;
* Установа обезбеђује бесплатне радне листове, једнодневне излете, зимовање/летовање и сл.;
* Организовање повремених хуманитарних акција за поједину децу и породице (прикупљање одеће, обуће, играчака, новогодишњих пакетића и сл.);
* Подршка породици у повезивању са различитим институцијама на локалном нивоу и шире у циљу подршке дечјем развоју и напредовању.
* Едукативно деловање на породицу у смислу унапређивања њихових компетенција.

Уважавање права све деце на образовање кроз инклузивну праксу у вртићу и уважавање права на активно учешће у образовању кроз усмереност на добробит детета и подршку његовим потенцијалима и активном учешћу у животу вртића, представља полазиште за развијање плана подршке детету и породици.

**г) Транзиција и континуитет**

Деци је потребан континуитет искуства из различитих животних окружења кроз који се гради осећање сигурности и смисла и равијају се диспозиције за учење као основ целоживотног учење.

За децу је од посебног значаја континуитет у односу са значајним блиским одраслима. Континуитет пажње васпитача који добро познаје дете, тумачи и реагује на његове поруке, омогућава детету да искаже своје намере и слободно се игра и истражује и истовремено детету даје сигурност за упуштање у шири спектар односа и активности са новим особама и у новим ситуацијама.

Преласци у нова окружења као што је нпр. полазак у јаслице/вртић, прелазак из јаслица у вртић или из вртића у школу су осетљиви периоди тразиције у којима је континуитет посебно важан. Деци је потребно да прелазак у нову средину има ослонац у ономе што им је блиско и познато: да нову средину упознају са особом за коју су везана и у коју имају поврење, да се сусрећу са искуствима која су блиска њиховом породичном животу и култури; да су окружена познатим предметима; да им нови одрасли показују да су она важна и да им посвећују индивидуализовану и персонализовану пажњу; да имају прилику да изразе сваоја осећања и страхове и да деле са другима своје искуство породичног живота у новој средини.

 Посебан значај придаје се планирању процеса адаптације у који је породица активно укључена. Први контакт са родитељима остварује се приликом уписа деце у вртић, где се родитељи информишу о самом процесу адаптације деце и начинима укључивања породице у тај процес.

План адаптације се уз активно укључивање породице израђује пре поласка детета у вртић, систематски водећи рачуна о свим специфичностима, уважавајући потребе и могућности сваког детета, на првом родитељском састанку.

Током периода адаптације родитељима се пружа правовремена стручна подршка и могућност непосредног укључивања и боравка у васпитној групи. У целодневном боравку се за свако новоуписано дете планира адаптација у односу на период поласка детета у вртић.

Медицинске сестре и васпитачи кроз састанак размењују информације од значаја за што лакши прелазак деце из јаслица у обданиште. Стручне размене овог типа драгоцене су и захтевају додатну пажњу у циљу што успешније транзиције ка вишим нивоима. Током прве недеље у полудневном боравку постепено се продужава дужина боравка деце, уз могућност учешћа родитеља и смањења дужине његовог боравка до спремности детета да самостално борави.

 Транзиција у најширем смислу обухвата акције, мере и поступке који се предузимају од стране предшколске установе у сарадњи са породицом, а којима се обезбеђује да вртић буде средина безбедна за дете, подстицајно место за учење и одрастање, доприноси социјалној и емотивној добробити детета, утиче на безболно прилагођавање новој средини, подстиче на развој позитивног става о школи и школовању и на тај начин омогућава континуирано образовање детета.

Предшколска установа тимски планира и спроводи подршку детету у периоду транзиције ка вишим нивоима образовања у сарадњи са родитељима детета, учитељима и стручном службом из ОШ, и стручњацима из других институција.

 У години пред полазак у школу сарадња Установе и основних школа се континуирано одвија кроз посете школи, заједничке активности, приредбе, изложбе, креативне радионице, спортске активности и др.

Посебна пажња посвећује се планирању транзиције деце којој је потребна додатна подршка. У односу на процену потреба детета и понашање у различитим контекстима, креира се план транзиције који обухвата: процену потреба детета засновану на његовим капацитетима, процену посебних прилагођавања која су детету потребна, педагошки профил детета, информације о детету, породици и активностима установе, активности које се планирају у оквиру транзиције. Родитељи су важни учесници, али и друге особе од поверења које познају дете и институције и службе које су укључене у рад са дететом.

**4.ПРЕДШКОЛСКА УСТАНОВА КАО МЕСТО РЕФЛЕКСИВНЕ ПРАКСЕ**

**а) Заједница рефлексивне праксе: развој праксе, професионални развој и јавно деловање**

Професионални развој је сложен процес који подразумева стално развијање компетенција васпитача и стручних срадника ради квалитетнијег обављања посла и унапређивање развоја деце, односно њихових постигнућа.

Потребе и приоритете стручног усавршавања установа планира на основу исказаних личних планова професионалног развоја васпитача и медицинских сестара, резултата самовредновања и вредновања квалитета рада установе, извештаја о остварености стандарда постигнућа и других показатеља квалитета васпитно-образовног рада.

Развијање рефлексивне праксе је континуиран процес преиспитивања теоријских и властитих полазишта и сопствене праксе кроз односе сарадње, поверења и размене са колегама, породицом и децом; повезивање са другим практичарима, истраживачима и стручњацима у покретању заједничких истраживања о питањима која су релевантна за праксу предшколске установе и која је у функцији развијања програма у складу са концепцијом Основа програма.

Подручја професионалног развоја која су релевантна за развијање рефлексивне праксе су:

* разумевање концепцијских поставки Основа програма, стално преиспитивање и промишљање о њима, као и о личним уверењима и пракси;
* учешће у развијању рефлексивне праксе у свом вртићу, кроз сарадњу, размене и заједничко истраживање са стручним сарадницима и васпитачима;
* критичко преиспитивање културе и структуре дечијег вртића, са колегама (на састанцима тимова вртића, тимовима и активима установе, Педагошком колегијуму установе);
* повезивање са колегама из других установа ради размене искустава и заједничког истраживања (хоризонталне размене, коришћење интернет платформи);
* различити начини планирања и остваривања хоризонталног учења и истраживања практичара (између објекта установе, са другим установама);
* избор акредитованих програма стручног усавршавања који су релевантни за развијање рефлексивне праксе и професионално оснаживање;
* учешће и излагање на стручним скуповима, сусретима, конференцијама, трибинама;
* праћење савремене стручне литературе и трендова развоја предшколског васпитања и образовања;
* сагледавање и критичко преиспитивање друштвених и културних фактора којима се обликује пракса предшколског васпитања као и њихових развојних трендова.

Начини остваривања промоције установе у локалној заједници и заступање интереса деце и породице у заједници реализује се кроз:

* ангажовање у професионалним удружењима, стручним телима (Савез удружења медицинских сестара Србије, Удружење васпитача Србије, Удружење стручних сарадника и сарадника предшколских установа Србије...);
* промовисање предшколског васпитања и професије медицинске сестре васпитача и васпитача учешћем на стручним скуповима, у медијима, публиковањем стручних радова;
* ангажовање у локалној заједници на промовисању права детета и породице и промоцији предшколског васпитања и образовања (организовање различитих манифестација и активности са циљем промоције права детета);
* покретање и учешће у акцијама везаним за децу и породицу (организација и учешће у разним акцијама подршке породици);
* аргументовано указивање на проблеме у пракси предшколског васпитања и образовања и покретање акција (учешће стручних радника на трибинама...) ;
* заступање интереса деце и породице у свим питањима јавне политике, друштвеног живота и јавних делатности које се односе на децу;
* професионално деловање и понашање у свакодневној пракси у складу са етичким кодексом професије.

**б) Праћење и вредновање остваривања предшколског програма**

Сврха вредновања програма је критичко преипитивање усклађености праксе предшколске установе и реалног програма са концепцијом Основа програма (теоријско-вредносним полазиштима, циљевима и димензијама реалног програма).

Циљ вредновања је грађење квалитета праксе предшколске установе као заједнице учења и квалитета програма, васпитно-образовног рада са децом и афирмација предшколског програма установе у друштвеној и професионалној заједници.

Кључни принципи на којима се гради култура самовредновања у нашој установи су:

* принцип поверења - уважавање и култура дијалога, као основ за самовредновање. Самовредновање се одвија кроз заједничко промишљање, грађење заједничког разумевања васпитача и стручних сарадника и увођењем промене праксе у атмосфери прихватња и међусобног уважавања;
* принцип отворености да изнесемо своја мишљења, уверења;
* принцип вредновања је основ за заједничко промишљање, промену праксе и грађење квалитета усмереношћу на структурне и процесне димензије програма, а не служи процени и критици истог већ праћењу кључних димензија које произилазе из програмске концепције;
* поштовање позиције више перспективности (перспектива родитеља, васпитача, представника локалне самоуправе при самовредновању).

Начини праћења и документовања носећих димензија праксе вртића и реалног васпитно-образовног програма

Праћење и документовање носећих димензија праксе вртића (средина уа учење, квалитет односа, заједничко учешће, подршка диспозицијама за учење, инклузија, различитости и демократске вредности, сарадњу са породицом и локалном средином) и реалног васпитно – образовног рада ће се реализовати кроз самовредновање према наведеним димензијама квалитета програма кроз коришћење инструмената за самовредновање преко индикатора који омогућавају праћење.

Поред ових инструмената биће коришћени и протоколи за праћење квалитета које је сачинио Тим за обезбеђивање квалитета и развој установе.

**Начини документовања**

* **Окружење за учење:** фотографије простора пре и након промена, нацрти планираних простора, организовање тура са децом кроз простор, анализа средине кроз приче о пројектима, скице, мапе простора, видео записи простора, панели и панои са фотографијама, кратке белешке васпитача....
* **Квалитет односа:** видео записи, фотографије, текст и фотографије из прича о пројекту, фотографије, процесни панои, инсталације.Укључити децу, породицу и друге учеснике у документовање ситуација које они виде као важне.
* **Подршка васпитача:** фотографије, видео и аудио записи, групне и индивидуалне приче за учење, дечији продукти настали у игри или током развијања теме/пројекта, дечији портфилио, забелешке, приче за учење, анегдотске белешке, приче о пројеткима, почетни и процесни панои...
* **Сарадња са породицом**: фото и видео записи, искази и белешке добијени од родитеља, процесни панои, панели и материјали који се налазе на њима, инсталације, приче о пројектима, различити продукти и инсталације (цртежи, шеме, макете и мапе, протоколи, белешке о деци, дечији искази и забелешке о различитим ситауцијама током развијања пројекта и сарадње са породицом). Ситуације које се документују бирају различити учесници: деца, породица и др. учесници у грађењу програма, како би се обезбедила виша перспективност.

Сва документација представљају основ за дијалог са децом, родитељима и колегама за преиспитивање своје праксе, праћење и евалуацију и служе као извор за даље грађење програма, као начина за промовисање и афирмисање програма.

* **Сарадња са локалном заједницом:** фото и видео записи, искази и белешке добијени од васпитача, процесни панои, панели, инсталације, приче о пројектима, различити продукти и инсталације (цртежи, шеме, макете и мапе, протоколи, белешке о деци, дечији искази и забелешке о различитим ситауцијама активностима, акцијама у заједници, подаци добијени са инструмената за самопроцену сарадње са заједницом. Укључити децу, породицу и друге учеснике у документовање и избор ситуација које они виде као важне.
* **Инклузија, разлике и грађење демократских вредности:** фотографије, видео и аудио записи, групне и индивидуалне приче за учење, дечији продукти настали у игри или током развијања теме/пројекта, дечији портфилио, фотографије простора, индивидуални планови подршке, белешке васпитача и стручних сарадника, листови праћења, књига саветовалишта за породицу.

Циљ процеса самовредновања је грађење квалитетне праксе предшколске установе као заједнице учења и реалног програма васпитно – образовног рада са децом са једне стране, а са друге афирмација предшколског програма установе у друштвеној и професионалној заједници.

**Септембар 2022. године Председник Управног одбора**

 **Ђорђе Глигоријевић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**